Највећа вредност за човека је Христос. Господе, шта треба да учинимо да бисмо сачували верност Теби? Господ је рекао у Јеванђељу шта је потребно. Рекао је Апостолима: „Онај који слуша вас Мене слуша.“ Апостоли су светим оцима такође заповедили. Свети оци су послушали апостоле а кроз њих били су послушни Господу.

Јуче је отац Ксенофонт показао један видео запис, који нас је страшно потресао. Први пут у животу видели смо на снимку живог Преподобног Јустина Поповића Ћелијског. И снимак нам је показао да још за живота из тог светог оца (тј. Преподобног Јустина) излазила жива светлост. Господ је рекао да су праведници у Царству Оца нашег Небеског као сунце које светли пред Господом. И Преподобни отац Јустин је сачувао верност апостолима и на тај начин сачувао је верност Христу до своје смрти. И на њему, за време његовог живота, испуниле су се речи Светог Јеванђеља. Он је се још за живота на земљи причестио том таворском светлошћу и сад светли њоме у Царству Оца Небеског. Преподобни Јустин је имао много ученика, духовне деце, нажалост, само је један сачувао његово предање и верност њему. То је наш драги владика Артемије. Апостол Павле нас позива да слушамо, да следимо наше учитеље, милошћу Божијом и Царице Небеске, молитвама Светога архангела Гаврила и Крститеља Господњег Јована. Господ ме је удостојио да будем рукоположен од стране самог владике Артемија. И ми ћемо се молити Богу и уложити сву снагу да као што је и владика Артемије сачувао верност Преподобном оцу Јустину, тако и ми уложићемо сву снагу да и ми то исто учинимо. И молим Господа да и мене Господ удостоји да будем чврст у верности Православљу. Јер кроз послушање нашим духовним оцима ми смо послушни Христу.

Захваљујем се преосвећеном владици Артемију и молим, да његовим светим молитвама, Господ ме укрепи на том путу верности Христу и верности Светом Православљу. Опростите ми.